**Vil du være med til at gøre en forskel for mennesker med sindslidelse i Ringsted og Sorø?**

**Er du vild med tal, regnskab og økonomistyring? Så søger SIND Ringsted-Sorø lige nu en frivillig kasserer. Som kasserer muliggør du, at vores brugere kan fortsætte i deres ugentlige aktiviteter og hermed bekæmpe ensomhed.**

Har du lyst til at stå i spidsen for SIND Ringsted-Sorø lokalafdelings økonomi? Du vil sammen med den øvrige bestyrelse være med til at fortsætte lokalafdelingens positive udvikling og bidrage til at forbedre vilkår for mennesker med sindslidelse og deres pårørende.

Vores lokale sociale indsatser muliggøres af en sund økonomi, baseret på medlemskontingenter, indtægter fra lokale puljer, projekter og donationer fra fonde mv. Du overtager et regnskab, der er styr på og lige til at gå til. Der afholdes bestyrelsesmøder ca. en gang om måneden - lidt oftere i travle perioder. Mellem møderne vil der være en række konkrete opgaver med bogføring, men du kan i høj grad være med til at fastlægge arbejdsgange, så det passer med den tid, du har til rådighed.

**Hvem er du?**Du skal være glad for tal og økonomi og kunne formidle et økonomioverblik til de øvrige i bestyrelsen. Du har erfaring med dobbelt bogføring, er fortrolig med en computer og har lyst til at omsætte dine evner til en nøgleposition i vores gode bestyrelse.

**Dine opgaver som kasserer:**  
Der vil være overlevering fra den nuværende kasserer, og du vil formelt skulle vælges ind til generalforsamling i 1. kvartal af 2024. Arbejdsopgaverne indebærer bl.a.:

* Økonomistyring af lokalafdelingens midler
* Skabe økonomisk overblik over lokalafdelingens forbrug
* Samarbejde med resten af bestyrelsen om at træffe økonomisk ansvarlige beslutninger i forbindelse med vores arbejde i lokalafdelingen
* Det løbende arbejde med bogføring af udlæg, betaling af regninger og refundering af udlæg

**Som frivillig i SIND får du meget igen – bl.a.:**

* Som kasserer for SIND Ringsted-Sorø får du en unik mulighed for at få eller udvikle dine kompetencer indenfor økonomistyring
* Mulighed for at gøre en meningsfuld forskel for andre, der har brug for dig
* Mulighed for at bruge dine kompetencer og livserfaring eller få noget på CV’et
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!**

**Kontakt**:   
**Mail:**   
**Tlf.:**